Skietery in Hanover Park veroordeel(Argieffoto: Kent Williamson) Die minister van gemeenskapsveiligheid in die Wes-Kaap, Albert Fritz, het ten sterkste ŉ skietvoorval veroordeel waartydens ŉ 28-jarige man Saterdag dood en minstens sewe mense beseer is. Die polisie in Philippi ondersoek die saak van moord en poging tot moord in Galilee Court, Hanover Park. Fritz het ŉ dringende vergadering met die provinsiale polisiekommissaris, lt.genl. Matakata, versoek oor gewelddadige misdaad in die gebied die afgelope paar weke. “Ses persone is verlede week dood tydens ŉ skietery in Solomon Tsukustraat in Site C, Khayelitsha. Vier persone is tydens die voorval beseer.” Hy het sy innige meegevoel betuig met die familielede en geliefdes van die oorledenes. Hy wens diegene wat beseer is, ŉ spoedige beterskap toe. In ŉ afsonderlike voorval is die voorsitter van die Nyanga-gemeenskapspolisiëringsforum se broer die afgelope naweek in Nyanga oorlede. “Ek verwelkom die polisie se ondersoek in dié saak. Geweld het geen plek in ons samelewing nie.”